Henry Cavill a părăsit serialul „The Witcher” după sezonul 3, iar locul lui pentru următorul sezon a fost luat de Liam Hemsworth. Netflix a lansat miercuri, 23 mai, primul trailer pentru următorul sezon.
Henry Cavill a părăsit serialul „The Witcher” după sezonul 3, iar anuntul a fost făcut de Compania americană de streaming și Cavill în octombrie 2022.
„Călătoria mea ca Geralt din Rivia a fost plină atât cu monștri cât și aventuri și, din păcate, îmi voi lăsa jos medalionul și sabia pentru Sezonul 4. Fantasticul Liam Hemsworth va prelua mantia Lupului Alb în locul meu”, a scris Cavill pe pagina sa de Instagram imediat după ce Netflix a făcut anunțul, în acea perioadă.
„După evenimentele șocante de la finalul sezonului trei, noul sezon îi urmărește pe Geralt, Yennefer și Ciri separați unul de celălalt, în timp ce traversează continentul devastat de război și numeroșii săi demoni. Dacă pot îmbrățișa și conduce grupurile de neadaptați în care se află, au șansa de a supraviețui botezului cu foc și de a se regăsi unul pe altul”, afirmă Netflix în descrierea oficială pentru viitorul sezon al The Witcher.
„Cu o mare mândrie începem filmările penultimului nostru sezon din The Witcher cu o distribuție stelară, inclusiv câteva noi nume interesante, conduse de Liam Hemsworth în rolul lui Geralt din Rivia. Suntem încântați să putem aduce cărțile lui Andrzej Sapkowski la un final epic și satisfăcător.
Nu ar fi serialul nostru dacă nu ne-am împinge familia de personaje la limita lor absolută – rămâneți pe fază pentru a vedea cum se termină povestea”, a declarat Lauren Schmidt Hissrich, creatoarea și producătoarea executivă a serialului Netflix, potrivit hotnews.ro.